Jessica Shy

Džesika Šyvokaitė (Birštonas, 1996ko maiatzaren 6a), ezaguna Jessica Shy izen artistikoaz, lituaniar abeslaria da.

 Bizitza 
Džesika Šyvokaitė Lituaniako Birštonas hirian jaio zen 1996ko maiatzaren 6an. Birštonasko Musika Eskolan pop kantua ikasi zuen. ​Adinez nagusi egin zenean, Londresera joan zen bizitzera eta ikastera, eta bertan Westminsterko Unibertsitatean graduatu zen Musika Komertzialeko Emanaldiak ikasketetan.

2 minutės šlovės eta X Faktorius telebistako reality-lehiaketetan parte hartu zuen. Jessica Shyren musika-ibilbide profesionala 2019an hasi zen. Urte horretan, OpenPlay diskoetxearekin kontratua sinatu zuen eta hainbat single kaleratu zituen, haien artean Viskas, ką turiu eta bere lehen arrakasta handia izan zen Rožė.

2021ean Justinas Jarutisekin batera argitaratu zuen Rugpjūtis singlearekin lortu zuen lehen aldiz Lituanian Singleen Zerrendako 1. postua) eta M.A.M.A. sarietan Urteko Abesti izendatzeko hautagaia izan zen.

2022ko urtarrilean Šokam lėtai singlea kaleratu zuen, Lituaniako Singleen zerrendaburua izan zena, eta bere lehen diskoa argitaratu zuen: Apkabinti prisiminimus.

2023an bere bigarren diskoa plazaratu zuen: Pasaka. Disko honekin ere musika zerrendetako lehen postua lortu zuen Lituanian.

​2024ko Eurovision Abesti Lehiaketarako Lituaniaren kanta, Luktelk, idatzi zuen Silvestras Beltė eta Elena Jurgaitytė abeslariekin batera. 2024ko abuztuaren 30ean bakarkako kontzertua eman zuen Kaunasko Darius eta Girenas estadioan 40.000 ikusle baino gehiago bilduz, Lituanian ikus-entzule gehien bildu zituen kontzertuetako bat.

 Diskografia 
 Apkabinti prisiminimus (2022)
 Pasaka (2023)
 Sutemos (2024)
 Žvėris (2025)

 Kanpo estekak 
  Jessica Shyren webgune ofiziala

Kategoria:Lituaniako abeslariak